# Challans

### Izvor: Wikipedija

Challans

zastava | grb

Geslo: -
Koordinate : 46° 50' 48" N, 01° 52' 41" E Vremenska zona : CET (GMT +1)
Uprava
Pokrajina | Regija Loire
Departman | Vendée (85)
Okrug | Sables-d'Olonne
Kanton | Challans
Zemljopis
Visina | najniža: 1 m, najviša: 64 m, prosječna: 11 m
Površina | 64.84 km²
Stanovništvo
Broj stanovnika | 16.132 stanovnika
Gustoća | 248,8 stan./km²
Ostalo
Poštanski broj | 85300
INSEE kôd | 85047
Službena stranica | http://www.ville-challans.fr
Portal:Fra ncu ska

Challans

Challans je upravno središte istoimenog francuskog kantona u okrugu Sables-d'Olonne na sjeverozapadu departmana Vendée, u regiji Pays de la Loire.

## [uredi] Zemljopis

Scena iz močvarnog područja Marais breton.

Challans je smješten na rubu močvarnog područja Marais breton, nedaleko od atlantske obale. Upravo zbog blizine obale i maritimnog utjecaja Atlantika, klima je vrlo ugodna, a grad se može pohvaliti i sa 250 sunčanih dana godišnje.

Grad se nalazi otprilike 40 km od departmanskog središta La Roche-sur-Yon, 60 km od Nantesa, 15 km od Saint-Jean-de-Montsa i 35 km od Noirmoutiera, te tako ima povlašten položaj u sjeverozapadnom dijelu departmana Vendée. Zemljopisne koordinate Challansa su 46° 50' 48" sj.z.š. i 01° 52' 41" z.z.d. Grad se prostire na površini od 64.84 km².

## [uredi] Demografija

Iako se još uvijek radi o gradu manje veličine, prema broju stanovnika Challans je druga općina u departmanu s 17 974 stanovnika prema procjeni iz 2002. godine. Gustoća naseljenosti je tako dosegnula 277,2 stan./km². Stanovništvo je u drugoj polovici 20. stoljeća raslo dosta velikom brzinom, djelomično zbog prirodnog prirasta, a u posljednjim destljećima ponajviše zbog doseljavanja. U 50 godina broj stanovnika se utrostručio (5600 stan. 1950., 16132 stan. 1999. godine).

Demografsko kretanje stanovništva
1950. | 1962. | 1968. | 1975. | 1982. | 1990. | 1999. | 2000.* | 2001.* | 2002.*
--- | --- | --- | --- | --- | --- | --- | --- | --- | ---
5600 | 6962 | 8558 | 11794 | 12845 | 14203 | 16132 | 17179 | 17589 | 17974
*procjena

## [uredi] Povijest

Početci Challansa sežu u prapovijest, o čemu svjedoče megalitski lokaliteti pronađeni u ovome kraju. Ime grada najvjerojatnije dolazi od riječi « kal » koja znači sklonište, selo. Tijekom srednjega vijeka, mjestom upravlja barunija Commequiers. U tom se razdoblju selo počinje razvijati, ugošćujući svoje prve sajmove. Nakon rušenja dvorca Commequiers u 17. stoljeću, Challans postaje upravno središte okolne regije. S Francuskom revolucijom Challans postaje upravno središte distrikta. No, grad će biti i pogođen Vandejskim ratovima te će biti svjedokom brojnih sukoba republikanaca i rojalista. U 19. stoljeću grad se nalazi u gospodarskom uzletu zahvaljujući izgradnji prometnica i željezničke pruge Nantes - Saint-Gilles. Brzi razvoj prati i izgradnja nekoliko važnih zdanja, među kojima se ističu nova neogotička crkva, dovršena 1897., i gradska vijećnica (1913.). Poslije Drugoga svjetskoga rata Challans izrasta u pravo malo industrijsko središte regije. Napredak grada u posljednjem stoljeću najbolje oslikava gradska deviza « In viam prosperitatis et pacis » (« Na putu blagostanja i mira »).

## [uredi] Gospodarstvo i turizam

Patke canards de Challans.

Challans je poznat po svojem peradarstvu, prvenstveno po slavnoj patki iz Challansa (canard de Challans) koja je bila na meniju slavnog pariškog restorana « la Tour d'Argent ».

Sajmovi : sajam des Minées je jedan od najvažnijih sajmova u departmanu Vendée, a njegovi se početci smještaju u srednji vijek. Sada se ovaj sajam održava jednom godišnje, početkom rujna. Od ostalih sajamskih događanja treba izdvojiti burzu oružja i drugih kolekcija (u kolovozu).

Turizam

Svojim zemljopisnim položajem, Challans je također neizbježno mjesto prolaza za turiste koji dolaze na vandejske plaže (Saint-Jean-de-Monts, Saint-Gilles, Noirmoutier…). Gradska ekonomija na taj način jako profitira od velikoga turističkog kolača. Kako bi privukao turiste na boravak u gradu, Challans je 1988. stvorio sajam Challans nekada sa svojih četiri sajamska četvrtka na starinski način (dva puta u srpnju i dva puta u kolovozu) koji pokušava vjerno predočiti ozračje starih gradskih sajmova s početka 20. stoljeća sa svojim lokalnim folklorom. Challans se osim toga ubraja u gradove nositelje francuskog zaštitnog znaka « ville fleurie » (= cvjetni grad), zahvaljujući cvjetnim kompozicijama kružnih tokova u gradu i zelenim površinama.

Industrija

U Challansu se nalazi tvornica grupe Bénéteau S.A. (svjetski lider u brodogradnji luksuznih brodica). K tome su se, zbog male udaljenosti od luke Saint-Nazaire, u Challansu značajno razvili drvodjelska industrija i dizajn pokućstva.

## [uredi] Sport

Sportska povijest Challansa je dosta dinamična. Naime, tijekom 70-ih i 80-ih godina gradski se klub desetak godina održao na najvišoj razini državne košarkaške lige. 1999. grad je bio domaćin jedne od etapa Tour de Francea, a 2005. je bio polazište 2. etape toga poznatog biciklističkog natjecanja.

## [uredi] Međunarodna suradnja

- Saronno, Italija [1]

## [uredi] Vanjske poveznice

- Službena stranica grada Challansa
- Challans na stranici kantonalnog turističkog ureda (sa slikama)
- Slike gradskih ulica
- Položaj Challansa u Francuskoj (stranica ljetnog sajma Challans nekada)
- Smještaj Challansa na karti Francuske
- Challans na stranici franc. Državnog geografskog instituta
- Challans na stranici Insee-a (franc. Državnog statističkog instituta)
- Challans na stranici franc. online enciklopedije Quid
- Općine oko Challansa
- Poveznice prema stranicama s kartama i satelitskim snimkama grada
- Plan grada na Mapquestu

| Portal Francuske – Pristup člancima sa tematikom o Francuskoj.

Dobavljeno iz "http://hr.wikipedia.org../../../c/h/a/Challans.html"

Kategorija: Gradovi u Francuskoj

##### Views

- Članak
- Razgovor
- Trenutna inačica

##### Traži

##### Drugi jezici

- Cebuano
- Deutsch
- English
- Español
- Français
- Italiano
- Nederlands
- Polski
- Српски / Srpski